Vlčan, Samuel, dočasne poverený minister pôdohospodárstva a rozvoja vidieka SR (2023-02-09):
Pán poslanec Šudík, ďakujem za slovo, pán predsedajúci. Pán poslanec Šudík, vy len sa snažíte opakovať, recyklovať nepodložené obvinenia, ktoré vzniesla voči generálnemu riaditeľovi Pôdohospodárskej platobnej agentúry bývala zamestnankyňa tejto agentúry, ktoré všetky boli vyvrátené. A je až nedôstojné, že poslanec Národnej rady si bez toho, aby si preveril skutkový stav, šíri takéto lži a nepravdy a v konečnom dôsledku poškodzuje záujmy Slovenskej republiky. Tu nejde o nejakého generálneho riaditeľa Kissa alebo Vlčana. Vy sa týmto staviate na stranu tých skupín, ktoré boli a sú do dnešného dňa súčasťou organizovanej skupiny, ktorá sa v minulosti snažila tunelovať eurofondy z Pôdohospodárskej platobnej agentúry a v súčasnosti sa snaží zakryť dôkazy o ich protispoločenskej a protiprávnej a trestnej činnosti. Ja som po nástupe na ministerstvo pôdohospodárstva presadil napriek nevôli tejto skupiny, dokonca aj napriek odporu vtedajšej generálnej tajomníčky služobného úradu forenzný audit na Pôdohospodárskej platobnej agentúre a tento forenzny audit zhromaždil dôkazy nielen do kauzy Dobytkár, ale ku všetkým prípadom, kedy boli tunelované eurofondy, ktoré mali slúžiť na rozvoj poľnohospodárstva v minulosti, ale ktoré jednoducho končili v rôznych vreckách rôznych sprostredkovateľov. A jedným z tých nástrojov bol aj ten presun z toho druhého do prvého piliera, lebo už v tom prvom pilieri čakali nastrčené sprostredkovateľské agentúry, ktoré brali provízie za to, ak poľnohospodári dostávali vyšší poplatok na... alebo dotáciu na hektár ako priame platby, ako bola stanovená základná, tzv. sapsová alebo bisová sadzba. Bol to veľmi sofistikovaný spôsob tunelovania. A nestačilo im toto a ešte aj jednoducho vo výzvach, ako bola kamiónová alebo kombajnová výzva, tunelovali eurofondy. Čiže nestačilo im, že brali dotácie ako grófka Rošková na letisko a iné spevnené plochy, ale jednoducho aj si vymysleli ako jeden z podnikateľov, že ako fyzická osoba požiada o eurofondy na nejaké skladové priestory poľnohospodárske a tú istú žiadosť dal aj ako jednoosobová eseročka. Klasický školský príklad podvodu. Je to bývalý nádejný veľký politik, predseda mimovládnej strany, ktorého vy určite dobre poznáte, určite poznáte aj, lebo ste z Humenného, aj jeho dvoch podpredsedov a jeden z jeho podpredsedov bol dokonca za môjho predchodcu Mičovského generálny riaditeľ Pôdohospodárskej platobnej agentúry. A títo, ktorých vy teraz zastupujete, vypisujú kade-tade, aj do Bruselu, že treba odňať akreditáciu PPA, treba ju celú zrušiť, nech sa jednoducho spisy stratia. Uvedomujete si, že komu vy vlastne slúžite?! Uvedomujete si to?! A práve jednoducho tieto pokusy škandalizovať súčasné vedenie Pôdohospodárskej platobnej agentúry sťažujú prácu aj samotnej komisii pri uzavretí tej čiernej kapitoly slovenského poľnohospodárstva, kedy sa jednoducho tunelovalo z prvého, druhého piliera, jednoducho ešte aj z toho tretieho piliera. Jednoducho robili rôzne jednoducho tabuľky a rozdávali peniaze podľa toho, že kto koho poznal jednoducho na, ako riaditeľa živočíšneho odboru. Tomuto všetkému som ja urobil koniec. A samozrejme, že táto skupina je podráždená a jednoducho spriadajú rôzne plány, ako jednoducho odstrániť Vlčana, lebo však potom sa jednoducho dostaneme aj k PPA-čke, aby sme jednoducho po sebe pozametali. Ale to sa nepodarí. A už sa ani nepodarí nikomu zvrátiť rozhodnutie, ktoré som urobil, že sa nebude presúvať z druhého do prvého piliera, do toho Jahnátkovho tunelárskeho sendviča, ktoré, bohužiaľ, v čom pokračoval aj môj predchodca Mičovský a takto z druhého do prvého piliera poslal 33 mil., keď bol ministrom. Ja som to zastavil. A mali tam pripravených ďalších 210 mil. z minulého programového obdobia, ktoré som, čuduj sa svete, tam jednoducho našiel a pekne som ich presunul tam, kam patria, do druhého zásluhového piliera. Tých 210 mil. sa už nevytuneluje. Tie sa pekne jednoducho rozdelí na účelné projekty, na modernizáciu potravinárstva. Viete, akú výzvu sme dneska jednoducho uzatvárali? Do konca februára dostanú rozhodnutie potravinári na podporu na 240 mil. Taká podpora za existencie tejto krajiny ešte nebola vyplatená potravinárom. Všetci, ktorí jednoducho splnili aspoň technické kritériá, dostanú podporu, aby sa ten investičný dlh v potravinárstve znížil, aby jednoducho sme mali zdravé slovenské a cenovo dostupné potraviny. My sme jednoducho zdvojnásobili jednoducho podporu štyri jednotke, rovnako z tých ušetrených jednoducho stoviek miliónov sme zvýšili zo 110 na skoro 220 mil. euro. Ďalších 50 mil. To len vďaka tomu, že som zastavil tunelovanie. A vy jednoducho idete napomáhať tým, ktorí jednoducho sa na tom podieľali?! Ten váš stále obhajovaný pán František O., ktorého ste aj svojho času dotiahli na výbor, kedy on bral dotácie? Kedy bol najúspešnejší žiadateľ? Nie za tejto vlády. Za predchádzajúcich vlád. Hlavne SMER-u a SNS. Na neho je tam jednoducho vedených šesť konaní, jemu bol zaistený majetok špeciálnou prokuratúrou, lebo má za preukázané, že pochádza z trestnej činnosti vo výške, myslím, že 3,5 mil. On sa jednoducho odvolával jednoducho na Najvyšší súd a neuspel. A s týmito sa vy jednoducho stretávate, s jeho skupinou si natáčate videá, s jeho podporovateľmi, ktorí protizákonne mu vydávali originály spisov. Vy si jednoducho robíte stretnutia po kaviarňach. Mi nerozprávajte, že nie. Jednoducho toto je hrozné, že vy ako súčasť stále tejto koalície sa pridáte jednoducho na stranu jednoducho týchto tunelárov?! (Reakcia z pléna.) To nie sú tunelári podľa vás? A čo sú to? Keď jednoducho rozkrádali jednoducho peniaze? Keď jednoducho využili jednoducho každú jednu možnosť, aby obrali jednoducho poctivých poľnohospodárov o peniaze? Práve preto jednoducho posledných 30 rokov sa jednoducho všetky pomerové ukazovatele slovenského agropotravinárskeho sektoru znižovali. Potravinová sebestačnosť sa znižuje. Jednoducho posledný rok, minulý rok sa jednoducho zastavil prepad produkcie surového kravského mlieka vďaka tomu, že som nedovolil ďalej to tunelovať. Ďakujem za pozornosť. Skončil som.